Pengene (godt 53 millioner<ref>[http://www.dr.dk/Sporten/Oevrig_sport/2007/03/12/153937.htm Don Ø må slippe 53 mio til kommunen] fra den [[12. marts]] [[2007]].</ref>) fra salget brugte [[Københavns Kommune]] til at finansiere en gennemgribende renovering og udbygning af Østerbro Stadion. Arbejdet blev færdigt i foråret [[2009]] og medførte, at den gamle stål/træ-tribune ved [[Idrætshuset]] reduceredes til kun at inkludere et par tilskuerrækker, og at den forreste del af den store tribune blev revet ned, hvilket gav plads for anlæggelse af otte rundløbebaner og en udvidelse af fodboldbanen. Endvidere blev der bygget en ny indendørs atletikarena i den gamle tennishal, nu med navnet [[Sparta Hallen]].<ref>[http://www.dr.dk/Regioner/Kbh/Nyheder/Koebenhavn/2007/03/12/133901.htm Ny sportshal ved Parken] fra den [[12. marts]] [[2007]].</ref>
Det nye stadion lever nu op til kravene fra Dansk Boldspil-Union og lægger i dag græs til fodbold på 2. divisionsniveau. Det nyrenoverede stadion blev "fodboldindviet" [[17. juni]] 2009 i oprykningskampen mellem B.93 og [[Brabrand IF]], en kamp som endte 0-0 og blev "atletikindviet" med [[World Outgames]] [[28. juli|28]]-[[30. juli]] 2009.
Bygninger,_konstruktioner_og_anlæg